

 **REPUBLIKA HRVATSKA**

##  KRAPINSKO-ZAGORSKA ŽUPANIJA

 OPĆINA SVETI KRIŽ ZAČRETJE

 OPĆINSKO VIJEĆE

##### KLASA: 610-01/24-01/00

##### URBROJ: 2140-28-01-24-2

##### Sveti Križ Začretje, 11.12.2024.

##### Na temelju članka 5. Zakona o kulturnim vijećima i financiranju javnih potreba u kulturi (Narodne novine 83/2022) i članka 32. Statuta Općine Sveti Križ Začretje (“Službeni glasnik Krapinsko-zagorske županije” broj 21/2021) Općinsko vijeće Sveti Križ Začretje na 22. sjednici održanoj 11.12.2024. godine donijelo je:

**Program javnih potreba u kulturi**

**Općine Sveti Križ Začretje za 2025. godinu**

**Članak 1.**

Općina Sveti Križ Začretje, osiguravajući financijska sredstva u Proračunu potiče promicanje kulturnih djelatnosti, unapređenje djelovanja amaterskih udruga iz područja kulture te zaštitu i očuvanje sakralne kulturne baštine.

**Članak 2.**

 Ciljevi Programa javnih potreba u kulturi su:

* poticanje djelatnosti kulturno-umjetničkih društava i ostalih udruga u kulturi i srodnim djelatnostima
* organizacija manifestacija u kulturi, sportu i zabavi
* zaštita i očuvanje sakralne kulturne baštine
* unaprjeđenje knjižnične i muzejsko – galerijske djelatnosti
* ostale djelatnosti u kulturi

**Članak 3.**

 Iz Proračuna Općine Sveti Križ Začretje za 2025. godinu planira se sufinanciranje sljedećih programa od značaja za Općinu Sveti Križ Začretje:

 **PLAN (EUR)**

1. **PROGRAM OČUVANJE KULTURNE BAŠTINE I KULTURNO UMJETNIČKOG AMATERIZMA**

**Aktivnost: Djelatnost kulturno-umjetničkih društava i ostalih udruga u kulturi 45.000,00**

**Aktivnost: Organizacija manifestacija u kulturi, sportu i zabavi 110.000,00**

1. **PROGRAMI KNJIŽNIČNE I MUZEJSKE-GALERIJSKE DJELATNOSTI**

1. Djelatnost Opć. knjižnice i čitaonice Sv. K. Začretje 90.700,00

2. Djelatnost „Žitnice“ 27.700,00

3. Dodatna ulaganja na zgradi DVD-a u kojoj se nalazi Galerija Rudija Stipkovića 60.000,00

 **U K U P N O 178.400,00**

1. **PROGRAM OČUVANJA SAKRALNE KULTURE BAŠTINE**

1. Izgradnja i uređenje spomenika hrvatskim braniteljima 30.000,00

2. Održavanje i uređenje sakralnih objekata i spomenika 20.000,00

 U K U P N O **50.000,00**

 **SVEUKUPNO: 383.400,00**

**Članak 4.**

Raspodjela financijskih sredstava za Program očuvanja kulturne baštine i kulturno-umjetničkog amaterizma izvršiti će se nakon provedenog javnog natječaja za dodjelu sredstava, a sve u skladu sa propisima koji utvrđuju kriterije, mjerila, postupke financiranja i ugovaranja projekata koje provode udruge.

**Članak 5.**

U sklopu Aktivnosti **Djelatnost kulturno-umjetničkih društava i ostalih udruga u kulturi** udruge mogu prijaviti projekt / program koji doprinosi razvoju kapaciteta udruga za sljedeće aktivnosti:

* njegovanje tradicijskih znanja i umijeća u području kulture i umjetnosti;
* razvoj urbane kulture;
* poticanje kreativnosti;
* rad s djecom i mladima;
* poticanje volonterstva;
* rad udruga na području glazbene, filmske, plesne i folklorne te dramske i likovne umjetnosti;
* jačanje i razvoj međuregionalnih i međunarodnih aktivnosti.

**Članak 6.**

U sklopu Aktivnosti **Organizacija manifestacija u kulturi, sportu i zabavi** udruge mogu prijaviti projekt / program koji doprinosi razvoju kapaciteta udruga za sljedeće aktivnosti:

* razvoj diverzificiranih programa za posjetitelje, s naglaskom na kulturno-turističke proizvode

**Članak 7.**

Raspodjela financijskih sredstava za aktivnost: Djelatnost Općinske knjižnice i čitaonice Sveti Križ Začretje vršiti će se na žiro-račun proračunskog korisnika Općinske knjižnice i čitaonice Sveti Križ Začretje temeljem pismenih zahtjeva istog, na način i rokovima određenim Odlukom o izvršavanju Proračuna Općine Sveti Križ Začretje.

**Članak 8.**

Ovaj Program stupa na snagu danom stupanja na snagu Odluke o proračunu Općine

Sveti Križ Začretje za 2025. godinu, a primjenjuje se od 01.01.2025. te će se objaviti u ”Službenom glasniku Krapinsko-zagorske županije”.

 PREDSJEDNIK

 OPĆINSKOG VIJEĆA

 *Ivica Roginić*